1. Պայմանավորվող Պետություններն իրենց տարածքում օրինականորեն մնացող փախստականներին պետք է ճամփորդական փաստաթղթեր տան իրենց տարածքից դուրս ճամփորդելու նպատակով, եթե միայն այլ բան չի պահանջվում ազգային անվտանգության կամ հասարակական կարգի հետ կապված անհաղթահարելի պատճառներով, և նշված փաստաթղթերի նկատմամբ պետք է կիրառվեն սույն Համաձայնագրի Ցանկի դրույթները: Պայմանավորվող Պետությունները կարող են նման ճամփորդական փաստաթուղթ տալ իրենց տարածքում գտնվող ցանկացած այլ փախստականի, մասնավորապես, նրանք պետք է բարեհաճ կերպով քննության առնեն իրենց տարածքում այն փախստականներին նման ճամփորդական փաստաթուղթ տալու հարցը, որոնք ի վիճակի չեն ճամփորդական փաստաթուղթ ստանալ իրենց օրինական բնակության երկրից: